Governu La Taka Atividade Ensinu Superior
Timor Post (06/01/2021)- Ministru Ensinu Superior Siénsia no Kultura (MESSK), Longuinhos dos Santos hatete, dekretu lei númeru 21/2020, kona-ba estabelesimentu ba ensinu bazeia ba artigu 28 hatuur ne’ebá, atividade letiva ne’e la suspende, tanba ne’e eskola universidade sira kontinua halo atividade normal.
“Eskola kontinua la’o tanba dekretu lei númeru 21/2020 ne’e, kona-ba estabelesimentu ba ensinu bazeia ba artigu 28, tanba ne’e atividade la suspende, soke kumpre regra ne’ebé mak rekomenda hosi organizasaun saúde mundiál inklui ministériu saúde”, hateten Ministru iha Palasiu Governu, Kuarta (6/01).
Ministru salienta regra ne’e mak hanesan, uza máskara, mantein distánsia fíziku, labele halibur liu ema na’in sanulu, hodi adianta agora daudaun ministériu saúde servisu hamutuk ho Ministériu edukasaun no ensinu superior elabora hela diploma konjuntu ida, atu hare kona-ba rekizitu sira hotu liu-liu kona-ba atividade letiva sira, kona-ba mekanizmu oinsá atu uza ba letiva sira hotu.
Entretantu Ministériu Edukasaun Juventude no Desportu (MEJD) iha (4/1) suspende tiha ona atividade letiva iha territóriu laran tomak ba eskola privadu no públiku sira hotu.(Jornalista: Jaime Pires, Editor : Mariano Martins)
cat_Latn kea_Latn kea_Latn kea_Latn por_Latn